SET ปิดเช้ารีบาวด์ 0.37 จุด นักลงทุนเก็งงบ “บจ.” ไตรมาส 3  
SET ปิดเช้ารีบาวด์ 0.37 จุด นักลงทุนเก็งผลประกอบการของบริษัทจดทะเบียนไทยไตรมาส 3/65 แนวโน้มช่วงบ่ายให้แนวรับไว้ที่ 1,550 จุด และแนวต้าน 1,565 จุด
SET ปิดเช้ารีบาวด์ 0.37 จุด นักลงทุนเก็งผลประกอบการของบริษัทจดทะเบียนไทยไตรมาส 3/65 แนวโน้มช่วงบ่ายให้แนวรับไว้ที่ 1,550 จุด และแนวต้าน 1,565 จุด
17 ต.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยเช้าที่ผ่านมาแกว่งตัวในกรอบแคบๆ เป็นไปตามตลาดหุ้นอื่นในภูมิภาคเอเชีย จากยังไม่มีปัจจัยใหม่ๆ เข้ามาสนับสนุน และตัวเลขเงินเฟ้อสหรัฐ ที่เปิดเผยไปในช่วงวันหยุดที่ผ่านมา ออกมาสูงกว่าที่ตลาดคาด โดยตลาดคาดไว้ที่ 8.1% ออกมา 8.2% ทำให้ความกังวลเกี่ยวกับเงินเฟ้อยังมีต่อเนื่อง ประกอบกับสัปดาห์นี้นักลงทุนน่าจะรอดูการประกาศผลประกอบการของบริษัทจดทะเบียนไทย โดยเฉพาะหุ้นกลุ่มธนาคารพาณิชย์ที่เริ่มทยอยประกาศมาบ้างแล้ว
สำหรับแนวโน้มช่วงบ่ายคาด ตลาดฯ น่าจะเคลื่อนไหวคล้ายกันกับช่วงเช้าที่ผ่านมา ให้แนวรับไว้ที่ 1,550 จุด และแนวต้าน 1,565 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 2,527.72 ล้านบาท ปิดที่ 34.25 บาท ลดลง 0.25 บาท
EA มูลค่าการซื้อขาย 1,983.41 ล้านบาท ปิดที่ 92.25 บาท เพิ่มขึ้น 3.25 บาท
BDMS มูลค่าการซื้อขาย 1,457.22 ล้านบาท ปิดที่ 29.25 บาท ราคาไม่เปลี่ยนแปลง
AOT มูลค่าการซื้อขาย 1,396.70 ล้านบาท ปิดที่ 70.50 บาท ลดลง 0.50 บาท
CPALL มูลค่าการซื้อขาย 1,373.68 ล้านบาท ปิดที่ 56.00 บาท เพิ่มขึ้น 1.00 บาท